
įsakymu Nr. 13B-1648
ŠVIETIMO, KULTŪROS IR SPORTO SKYRIAUS 
VYRIAUSIOJO SPECIALISTO
PAREIGYBĖS APRAŠYMAS
I SKYRIUS

  PAREIGYBĖS CHARAKTERISTIKA

1. Švietimo, kultūros ir sporto skyriaus vyriausiasis specialistas yra karjeros valstybės tarnautojas.
II SKYRIUS

PASKIRTIS
2. Švietimo, kultūros ir sporto skyriaus vyriausiojo specialisto pareigybė reikalinga  organizuoti ir koordinuoti savivaldybės biudžetinių įstaigų švietimo valdymą, rengti ir laiku teikti Lietuvos Respublikos Švietimo ir mokslo ministerijai, rajono savivaldybės tarybai, administracijai ir kitoms valstybės institucijoms informaciją, užtikrinti   pavaldžių  švietimo įstaigų efektyvų funkcionavimą, padėti kuruojamoms mokykloms  įgyvendinti ugdymo tikslus, teikiant valstybinius standartus atitinkantį išsilavinimą. 
III SKYRIUS

VEIKLOS SRITIS

3. Šias pareigas einantis valstybės tarnautojas vykdo specialiosios veiklos srities -  švietimo organizavimo ir priežiūros - funkcijas. 
IV SKYRIUS

  SPECIALIEJI  REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas turi atitikti šiuos specialiuosius reikalavimus:
4.1. turėti pedagogo kvalifikaciją, ne mažesnį kaip 3 metų pedagoginio darbo stažą;
4.2. atsižvelgiant į pareigybės paskirtį, veiklos sritis ir funkcijas, atitinkamu lygiu mokėti užsienio kalbą (kalbas). Mokėjimo lygis nustatomas vadovaujantis 2004 m. gruodžio 15 d. Europos Parlamento ir Tarybos sprendimu Nr. 2241/2004/EB dėl bendros Bendrijos sistemos siekiant užtikrinti kvalifikacijų ir gebėjimų skaidrumą (Europasas);
4.3. mokėti naudotis informacinėmis technologijomis;
4.4. mokėti rengti dokumentus pagal Dokumentų rengimo taisykles, patvirtintas Lietuvos Respublikos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, ir Dokumentų tvarkymo ir apskaitos taisykles, patvirtintas Lietuvos Respublikos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“;
4.5. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;
4.6. gebėti sklandžiai ir argumentuotai dėstyti mintis žodžiu ir raštu, mokėti valdyti, kaupti, sisteminti, apibendrinti informaciją, dirbti komandoje, teikti konsultacijas;
4.7. gebėti stebėti ir vertinti ugdymo procesą, tikrinti mokyklos organizacinę ir vadybinę veiklą;

4.8. gebėti vykdyti Jonavos rajono savivaldybės administracijos Švietimo, kultūros ir sporto skyriaus nuostatuose nustatytas funkcijas;
4.9. žinoti švietimą reglamentuojančius Lietuvos Respublikos įstatymus, Vyriausybės nutarimus, švietimo ir mokslo ministro įsakymus bei kitus teisės aktus, gebėti juos taikyti praktiškai.
V SKYRIUS

  ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. Siekdamas švietimo įstaigų veiklos efektyvumo, konsultuoja švietimo įstaigų vadovus, pedagogus, tėvus (globėjus), mokinius Lietuvos Respublikos įstatymų, Lietuvos Respublikos Vyriausybės nutarimų, Švietimo ir mokslo ministerijos teisės aktų, dokumentų įgyvendinimo ir kt. klausimais;

5.2. Rengia savivaldybės tarybos sprendimų, mero potvarkių, administracijos direktoriaus, skyriaus vedėjo įsakymų projektus pareigybei priskirtais klausimais, užtikrindamas rengiamų dokumentų teisingumą;

5.3. Švietimo ir mokslo ministerijos nustatyta tvarka organizuoja ir koordinuoja mokytojų ir pagalbos mokiniui specialistų atestaciją rajone. 
5.4. Mokytojų ir pagalbos mokiniui specialistų (išskyrus psichologus) atestacijos  nuostatų nustatyta tvarka, siekiant įgyvendinti Mokytojų atestacijos nuostatų reikalavimus, dalyvauja kuruojamų įstaigų mokytojų atestacijos komisijų veikloje, deleguoja vertintojus (pagal kuruojamus mokomuosius dalykus) stebėti ir vertinti mokytojų, pretenduojančių įgyti mokytojo metodininko (mokytojo eksperto) kvalifikacinę kategoriją, praktinę veiklą;

5.5.  Švietimo ir mokslo ministerijos nustatyta tvarka veda mokytojų atestacijos pažymėjimų apskaitą ir organizuoja jų atsiskaitymą su ŠMM.
5.6. Organizuoja ir koordinuoja švietimo įstaigų vadovų metų veiklos ataskaitų vertinimą švietimo ir mokslo ministro nustatyta tvarka. 
            5.7. Vadovaudamasis Brandos egzaminų organizavimo ir vykdymo tvarkos aprašu, kalbų įskaitų nuostatais, koordinuoja ir organizuoja brandos egzaminų vykdymą rajone (ruošia įsakymų projektus dėl dalykų brandos egzaminų centrų, bazinių mokyklų steigimo savivaldybės teritorijoje, valstybinių brandos egzaminų centrų skyrimo, brandos egzaminų vykdymo grupių sudarymo).
5.8. Švietimo ir mokslo ministerijos nustatyta tvarka, Lietuvos  Respublikos asmens duomenų teisinės apsaugos įstatymo reikalavimais bei tarnybos paslaptį sudarančia informacija, žymima ,,Riboto naudojimo“ slaptumo žyma, organizuoja rajono brandos egzaminų užduočių priėmimą iš Nacionalinio Egzaminų Centro bei  išdavimą brandos egzaminų centrams.
5.9. Dirba su duomenų perdavimo sistema KELTAS užtikrindamas operatyvų, savalaikį informacijos ir duomenų pateikimą mokykloms ir Nacionaliniam Egzaminų Centrui.
5.10. Vadovaudamasis Švietimo ir mokslo ministerijos dokumentais vykdo priežiūrą kaip organizuojamas matematikos, informacinių technologijų, fizikos, chemijos, biologijos, ekonomikos ir verslo, technologijų, dailės, pasirenkamųjų dalykų mokymas, Organizuoja šių mokomųjų dalykų rajonines ir respublikines olimpiadas bei konkursus. 
            5.11. Prižiūri ir vertina Barupės mokyklos-daugiafunkcio centro, Panoterių P. Vaičiūno, Užusalių pagrindinių mokyklų, Ruklos Jono Stanislausko mokyklos-daugiafunkcio centro, Bukonių mokyklos-daugiafunkcio centro, Justino Vareikio progimnazijos bei Senamiesčio gimnazijos, Janinos Miščiukaitės meno mokyklos veiklą Lietuvos Respublikos įstatymų, Vyriausybės nutarimų, Švietimo ir mokslo ministerijos bei kitų institucijų teisės aktų įgyvendinimą kuruojamose švietimo įstaigose, siekdamas pedagoginių iniciatyvų, profesionalumo ir kaitos. 
5.12. Konsultuoja kuruojamų mokyklų vadovus, mokytojus, mokyklų bendruomenes ugdymo turinio įgyvendinimo, ugdymo proceso organizavimo klausimais.
           5.13. Konsultuoja ugdymo organizavimo klausimais ir koordinuoja rajono mokyklų direktorių pavaduotojų metodinę veiklą.
5.14. Siekdamas  kokybiško  dokumentų valdymo, analizuoja prižiūrimų įstaigų nuostatus,
 strateginius planus, ugdymo planus ir kt. dokumentus. 
5.15. Rengia sprendimų ir potvarkių projektus, teikia juos tvirtinti ir organizuoja jų įgyvendinimą dėl kuruojamų mokyklų:

5.15.1. reorganizavimo, pertvarkymo, struktūros pertvarkos, leidimų steigti filialus;
5.15.2. pritarimo mokyklų strateginiams planams;

5.15.3. mokyklų nuostatų, jų pakeitimų ir papildymų.
5.16. Vadovaujantis Lietuvos Respublikos įstatymais, informuoja visuomenę, valstybės valdžios institucijas apie kuruojamų sričių būklę ir problemas, užtikrindamas skelbiamos informacijos viešumą, tinkamumą ir teisingumą. 
     5.17. Pagal kompetenciją nagrinėja piliečių ir institucijų prašymus, pareiškimus, skundus bei  pasiūlymus, ir teisės aktų nustatyta tvarka  informuoja pareiškėjus.
     5.18. vykdo ir kitus nenuolatinio pobūdžio skyriaus vedėjo pavedimus. 

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS

     6. Šias pareigas einantis valstybės tarnautojas tiesiogiai pavaldus skyriaus vedėjui. 
Susipažinau:

_______________

          (parašas)


__________________
    (vardas, pavardė)
__________
     (data)

